<classify> Katika hafla hiyo Balozi wa Promosheni hiyo Hillary Daud Mr. Jay ambaye alimkabidhi mshindi fedha hizo, alikuwa kivutio kwa watu wengi ambao walisimama kwa muda kufanya shughuli zao kwa ajili ya kumsikiliza ambapo aliwataka wachangamkie fursa ya kujishindia mamilioni ya fedha kwa njia rahisi ya kutuma neno JAY kwenda namba 15544 kuangalia kama wameshinda.Promosheni ya Jaymillions inayoendelea ikiwa katika wiki ya sita na ambayo itadumu kwa muda wa siku 100, itaendelea kuleta faraja na mafanikio kwa wateja wa Vodacom kwa kuweza kujinasua katika hali duni ya maisha.Akizungumza wakati akikabidhiwa fedha zake za ushindi, mshindi wa Sh milioni moja wa Promosheni hiyo, Claudia Mapunda, aliwaomba Watanzania kutambua mchango mkubwa unaofanywa na Kampuni ya Vodacom nchini katika kujenga na kuimarisha maisha ya Watanzania.Promosheni ya Jaymillions naona inalenga kuwakomboa kimaisha Watanzania hususani wenye kipato cha chini hasa wajasiriamali wadogo wadogo kama vile; wamachinga, mama ntilie, na wazee wastaafu. Kwa kiasi kikubwa tunajua watu wa aina hii wanahitaji msaada ili kujiendeleza kiuchumi. Kwa fedha ambazo baadhi ya washindi tayari wamezipata wengi zimewasaidia kujikwamua na kujiendeleza kimaisha, alisema Claudia.Claudia ambaye ni mwajiriwa akiwa karani katika kampuni anayofanyia kazi amesema fedha hizo zitamuwezesha kuanzisha mradi wa ufugaji wa kuku ambao amekuwa akiwaza kuuanzisha kwa muda mrefu.Meneja Uhusiano wa Vodacom Tanzania, Matina Nkurlu, akizungumza katika hafla hiyo alimpongeza mshindi huyo na kusema kwamba fedha hizo zimeenda kwa mshindi sahihi kwani ana malengo mazuri ya matumizi ya fedha zake kwa kuanzisha mradi wa ufugaji kuku kwa ajili ya kuinua kipato cha familia yake.Pia aliwahimiza wateja wote kuchangamkia Promosheni ya Jaymillions ili wajishindie mamilioni ya fedha kwa kuhakikisha wanatuma neno JAY kwenda namba 15544 ili kutopoteza bahati zao za kushinda.Aliitaja njia nyingine ya kushinda kuwa ni kutuma neno AUTO kwenda namba 15544 iwapo simu haina fedha ambapo mteja akiweka fedha anakatwa Sh 300.  <topic>: UCHUMI 